Z A P I S N I K
23. sjednice Vijeća Mjesnog odbora Volovčica
održane dana 15. veljače 2023. godine (srijeda) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Dunja Dunda, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA: ---
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 7 od 7 članova/ica Vijeća, što znači da Vijeće može pravovaljano odlučivati te otvara 23. sjednicu Vijeća Mjesnog odbora.
Vijeće je jednoglasno verificiralo tekst Zapisnika 22. sjednice Vijeća održane dana 26. siječnja 2023. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Korištenje prostora mjesne samouprave,
2. Aktualna komunalna problematika,
3. Razno: izvješća, pitanja i prijedlozi.
Ad1) Korištenje prostora mjesne samouprave Volovčica
Temeljem provedene rasprave Vijeće jednoglasno donosi 

Z a k lj u č a k
o jednokratnom korištenju prostora

[bookmark: _GoBack]	Vijeće Mjesnog odbora Volovčica jednoglasno odobrava Kristini Gradski jednokratno korištenje prostora (velika dvorana, sanitarni čvor i čajna kuhinja)  Kriška, 72 m2 u terminima: 

· 08.06.2023. godine 09:00-22:00 sata za pripremu prostora za okupljanje svadbenih gostiju, 
· dana 09.06.2023. godine 09:00-17:00 sati za okupljanje svadbenih gostiju, 
· te dana 10.06.2023. godine 09:00-18:00 sati za čišćenje prostora MO nakon okupljanja svadbenih gostiju.
Ad3) Aktualna komunalna problematika
Temeljem obraćanja građana Volovčice i uvida u predmetnu problematiku, Vijeće Mjesnog odbora Volovčica jednoglasno predlaže Vijeću Gradske četvrti Peščenica-Žitnjak da od Zagrebačkog holdinga d.o.o. Podružnica Čistoća zatraži

Z a k lj u č a k   
o rješavanju komunalne problematike

	Vijeće Mjesnog odbora Volovčica predlaže Vijeću Gradske četvrti da od nadležnih zatraži
· postavljanje i ograđivanje spremnika za odvojeno skupljanje otpada na javnim površinama – zeleni otok 
· (1 spremnik za staklo, 
· 2 spremnika za papir i 
· 2 spremnika za plastiku) na lokaciji zelena površina uz nogostup pored Kosorova ulica k.br. 1, k.č. 2662/91 k.o. Peščenica.

Obrazloženje
S obzirom na cilj nove Odluke o načinu pružanja javne usluge sakupljanja komunalnog otpada na području Grada Zagreba kojom bi spremnici za otpad trebali prioritetno biti smješteni unutar stambene zgrade u smetlarniku ili na katastarskoj čestici zgrade, a samo iznimno, ukoliko ne postoji alternativa, na javnoj površini u tzv. boksu za spremnike, te temeljem uvida dobivenih sudjelovanjem vijećnika u procesu očevida postave spremnika za otpad na javnim površinama Mjesne samouprave Volovčica za stambenu zgradu u Kosorovoj ulici od k.br. 1 do k.br. 23, vijećnici VMO Volovčica su na 14. sjednici od dana 08.06.2022. godine donijeli zaključak kojim traži 
· donošenje ujednačene i jedinstvene odluke o smještaju spremnika za otpad za sve ulaze u stambenoj zgradi na adresi Ulica Josipa Kosora od kućnog broja 1 do kućnog broja 23,
· ukoliko se utvrdi nemogućnost stavljanja u funkciju postojećih smetlarnika unutar zgrade odnosno nemogućnost prilagodbe postojećih prostora unutar zgrade za smetlarnik u stambenoj zgradi na adresi Ulica Josipa Kosora od kućnog broja 1 do kućnog broja 23, ponovno razmatranje prijedloga  o postavljanju spremnika za otpad u ulice Josipa Kosora od kućnog broja 1 do kućnog broja 23 na mikrolokacije na zelenoj površini na sjevernom dijelu k.č. 2662/90 k.o. Peščenica (posjedovni list 3392, podaci o nositelju prava: Javno dobro putevi, Zapoljska ulica 1) sukladno zaključcima VMO Volovčica sa 3. sjednice održane dana 10.08.2021. i 7. sjednice održane dana 10.11.2021. godine,
· izbjegavanje svake devastacije uređenog drvoreda u kamenim žardinijerama uz nogostup na južnom dijelu k.č. 2662/90 k.o. Peščenica uz stambenu zgradu na adresi Ulica Josipa Kosora od kućnog broja 1 do kućnog broja 23.
Nastavno, na navedeni zaključak VMO Volovčica, kao nadopunu komunalne infrastrukture kako Kosorove ulice tako i Racinove ulice te Zapoljske ulice, VMO Volovčica smatra potrebni postavljanje zelenog otoka na predloženoj lokaciji uz nogostup pored Kosorova ulica k.br. 1, k.č. 2662/91 k.o. Peščenica.
Temeljem uvida u stanje zapuštenosti sportske opreme za stolni tenis za rekreativce i činjenicu nekorištenja iste na lokaciji uz stambeni neboder Kolarova ulica k.br. 18, Vijeće Mjesnog odbora Volovčica jednoglasno predlaže Vijeću Gradske četvrti Peščenica-Žitnjak da od Zagrebačkog holdinga d.o.o. Podružnica Zrinjevac zatraži

Z a k lj u č a k   
o rješavanju komunalne problematike

	Vijeće Mjesnog odbora Volovčica predlaže Vijeću Gradske četvrti da od Podružnice Zrinjevac zatraži

· demontiranje stola za stolni tenis za rekreativce na lokaciji zelene površine uz stambeni neboder Kolarova ulica k.br. 18 i nogostup uz Ulicu grada Vukovara, k.č. 2662/93 k.o. Peščenica.
Vijećnik Stipo Grgić podnio je zamolbu da se u redovno održavanje javnih površina na području VMO Volovčica uvrsti betonirani plato uz stambenu zgradu Kolarova ulica 8 u sklopu k.č. 2682/1 k.o. Peščenica.
Navedeni betonirani plato prema katastarskom planu dio je katastarske čestice novog multifunkcionanog parka uz Šetalište Ranka Marinkovića. Plato je prema prvim saznanjima dio zakupa poslovnog prostora u zgradi čiji zakupac je Šokadija – društvo zagrebačkih šokaca.
VMO Volovčica jednoglasno je odlučio prolongirati donošenje zaključka po zamolbi Šokadije – društva zagrebačkih šokaca da se u redovno održavanje javnih površina na području VMO Volovčica uvrsti betonirani plato uz stambenu zgradu Kolarova ulica 8 do utvrđivanja tko je prema ugovoru  zakupu obveznik održavanja predmetne lokacije.
Ad4) Razno: izvješća, pitanja i prijedlozi
Predsjednica VMO Volovčica izvijestila je vijećnike o novom prijedlogu Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.
Predsjednica VMO Volovčica izvijestila je vijećnike o zaključcima provedenih sastanaka predstavnika VGČ Peščenica-Žitnjak i Zagrebačkog holdinga d.o.o. Podružnica Tržnice Zagreb na temu Tržnice Volovčica:
· infrastrukturnim poboljšanjima u vidu postavljanja znaka zabrane prometovanja, obnove rampe za automobile na ulazu u Tržnicu, čišćenje fasade kružne građevine, uklanjanja praznog kioska pekarnice „Stil“, postavljanje klupa za odmor i postavljanje opreme za parkiranje bicikala,
· planiranim manifestacijama na Tržnici Volovčica – dana 17.06.2023. godine GEOS, Tržnice Zagreb, Centar kulture na Peščenici – KNAP i Gradska četvrt će zajednički organizirati događaj u sklopu Dana kulture na Pešči s ciljem oživljavanja prostora Tržnice i njene funkcije, a središnji događaj bit će sajam i kulinarski događaj u sklopu manifestacije"Plavi ceker".
Predsjednica je izvijestila članove VMO Volovčica o planiranim rekonstrukcijama i izgradnji vodoopskrbne infrastrukture na području VMO Volovčica: 
· Rekonstrukcija vodoopskrbnog cjevovoda u Zapoljskoj ulici od Ivanićgradske ulice na zapadnom kraju do Racinove ulice na istočnom kraju, te u odvojcima Zapoljske ulice koji se nalaze okomito na Zapoljsku ulicu prema jugoistoku (ukupno pet odvojaka) u ukupnoj duljini od 647,44 metara te uz rekonstrukciju kućnih priključaka,
· Izgradnja i rekonstrukcija javnih kanala u ulicama Kriška, Oborovska i Ivanićgradska za što je u tijeku izrada projektnog zadatka te je u planu za pokretanje postupka javne nabave za ugovoranje projektiranja,
·  Rekonstrukcija vodoopskrbnog cjevovoda u Planinskoj ulici u ukupnoj duljini od 687 metara te uz rekonstrukciju kućnih priključaka.
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 29.03.2023. godine s početkom u 18:00 sati.
Dovršeno u 19:15 sati.
KLASA: 024-08/23-03/352
URBROJ: 251-13-11-11/008-23-2 
Zagreb, 15. veljače 2023.
Predsjednica
Vijeća Mjesnog odbora Volovčica
Iva Jelačić, v.r.
